Илдар Кыямов: «Язучы булырга хыялланган идем» (ФОТО)

	ТНВ каналында 2003 елдан бирле «Манзара» һәм «Татарлар» тапшыруының җомга чыгарылышын алып баручы Илдар Кыямовны бөтен дөньяга сибелеп яшәүче милләттәшләребез яхшы белә. Җитмәсә ул әле халыкара һәм федераль дәрәҗәдәге сабантуйларны, концертларны да алып бара.	 Аның телне, мәдәният-сәнгатьне яхшы белүе, фәйләсуфларның һәм акыл ияләренең канатлы сүзләрен, шагыйрьләрнең шигырьләрен яттан укуы тамашачы күңеленә хуш килә. Әле шулар өстенә Илдар җырлый да! Үзешчән генә түгел ул, ә Казан дәүләт университетының журналистика факультетыннан соң консерваториянең татар музыкасы факультетын да тәмамлаган, «Ягымлы яз» (1993), Сәйдәшев исемендәге (1998), Илһам Шакиров исемендәге конкурсларда (2003) лауреат исемен алган кеше дә. Шуңадырмы, дуслары: «Илдар, син – җырчылар арасында иң әйбәт алып баручы, алып баручылар арасында иң яхшы җырчы», – дип тә шаярткалыйлар. Соңгы вакытта Илдар туган авылы тарихы хакында китап әзерләү белән мәшгуль. 
	Атлас ГАФИЯТОВ	
Татарстан яшьләре

	№ --- | 03.12.2015	


